
Kolarin kouluilla, etenkin Kolarin peruskoululla, opettajien ja oppilaiden arkea kuormittavat tällä hetkellä kiinnipitotilanteet, jotka vaarantavat sekä aikuisten että lasten turvallisuuden ja oikeuden saada opetusta*. Kiinnipitotilanteita on ollut myös muilla kouluilla syksyn aikana. Kiinnipideltäviä oppilaita on ollut yhtäjaksoisesti Kolarin peruskoululla vuodesta 2019. Kolarin OAJ:n paikallisyhdistys on huolissaan opettajien jaksamisesta ja esittää seuraavia muutoksia / parannuksia toimintaan:


1. Kiinnipitokoulutukselle on akuutti tarve sekä perusopetuksessa että varhaiskasvatuksessa. Henkilöstöstä monilla ei ole nyt asianmukaista taitoa ja tietoa kiinnipidosta.

2. Kouluille tarvitaan kattavat kootut ohjeet ja toimintasuunnitelma 1) toiminnasta kiinnipito- ja muissa vaaratilanteissa sekä 2) työn kuormittavuuden raportoimisesta ja raportin käsittelytavoista sekä 3) työkyvyn ylläpidosta kuormittavissa tilanteissa. 

Tällä hetkellä Wilma-viesti ohjeistaa kiinnipidosta, mutta tarve on laajemmille ohjeille. Ne pitää käydä läpi henkilöstön kanssa.

3. Opettajia mietityttävät ja huolettavat tällä hetkellä monet samat asiat - ohjeistuksen lisäksi ehdotamme selkeää linjaa tiedottamisessa etenkin tällaisten kuormittavien asioiden suhteen. Se luo itsessään työhyvinvointia. 

[bookmark: _GoBack]Jäsenistö on lähestynyt mm. seuraavilla kysymyksillä / mietinnöillä:


· Mitä tapahtuu kiinnipito- ja vaaratilanneraporteille? 
· Mitä alkaa tapahtua, kun niitä on kertynyt verran x? Kuka auttaa ja miten?
· Miten voi saada työhönohjausta? Onko suunnitelmaa ennakoivasta työhönohjauksesta? 
· Mikä on kiinnipitokoulutuksen aikataulu? 
· Olisiko aiheellista laatia työpaikkaselvityksiä tämän hetkisestä arjesta kouluilla?
· Millaista vuoropuhelua koulu ja työsuojelu käy? Milloin ja kenen kannattaa / pitää olla yhteydessä työsuojeluvaltuutettuun?
· Palkataan(han) erityisopettajille ja resurssiopettajille aina sijainen, kun se on mahdollista? Tuen tarpeet säilyvät koululla opettajien poissa ollessakin. Rutiinien muuttuminen vaikuttaa oppilaiden sen hetkisen päivän lisäksi myös koko viikkoon.


4. Pienryhmän perustaminen Kolarin peruskouluun.

*Esimerkkitapauksia Kolarin peruskoululta 4.10.2022: 

· Alakoulun oppilas heittää opettajia kivillä. Ne osuvat opettajia eri puolille. Lapset evakuoitiin kauemmas. Lopulta yksi opettaja joutuu juoksemaan oppilasta karkuun.
· Kolme luokkaa ovat vailla opettajaa, kun oppilasta joutuu pitämään kiinni yksi opettaja ja toinen opettaja, jolla on oman luokan lisäksi opetettavana toinen luokka oman työn ohessa.
